கேள்வி: நா. தர்மராஜன் - வாழ்க்கைச் சுருக்கம் பற்றி விளக்கவும்.
பதில்: தமிழ்நாடு, சிவகங்கையில் வசதியான வேளாண்மைக் குடும்பத்தில் ஆசிரியர் நாராயண சேர்வைக்குப் பிறந்தவர் தர்மராஜன். துரைசிங்கம் நினைவுக் கல்லூரியில் ஆங்கில இலக்கியத்தில் முதுகலைப் பட்டம் பெற்றார். அதே கல்லூரியில் ஆங்கிலப் பேராசிரியராகப் பணியாற்றினார். 1954-இல் மாணவராக இருந்த நாட்களிலேயே ப. ஜீவானந்தம்வின் பேச்சுக்களால் கவரப்பட்டு இந்தியப் பொதுவுடைமைக் கட்சியில் சேர்ந்தார். மாஸ்கோவில் முன்னேற்றப் பதிப்பகத்தில் முழுநேர மொழிபெயர்ப்பாளராக எட்டு ஆண்டுகள் பணியாற்றினார். லியோ டால்ஸ்டாய் ''அன்னா கரேனினா'', மற்றும் ''பாரிஸ் கம்யூன்'', ''மகாத்மா - சில பார்வைகள்'' போன்ற பல நூல்களை இவர் மொழிபெயர்த்துள்ளார். 1978ல் அவர் ஸ்டீன்பெக்கின் ''நிலவு வந்து பாடுமோ'' என்ற புதினத்தை மொழிபெயர்த்தார். இ. எம். பாஸ்டரின் பாஸேஜ் டு இண்டியா என்ற நூலை ''இந்தியா மர்மமும் சவாலும்'' என்று மொழிபெயர்த்து வெளியிட்டார். உருசிய தலைநகர் மாஸ்கோவில் இருந்த முன்னேற்றப் பதிப்பகத்தில் எட்டு ஆண்டுகள் தங்கியிருந்து பணிபுரிந்தார். நா.தர்மராஜனின் நேர்காணல்கள், அவருடைய நூல்களைப் பற்றி பல்வேறு இதழ்களில் வெளிவந்த திறனாய்வுகள், மற்றும் அவரைப் பற்றி எழுதப்பட்ட கட்டுரைகள் அடங்கிய தொகுப்பு நூல் ஒன்று "மொழிபெயர்ப்புச் செம்மல் நா.தர்மராஜன் - 80" என்ற பெயரில் 2015 ஆம் ஆண்டில் வெளிவந்தது.